6. ТРАНСПОРТНА ПОЛИТИКА

1. 31991 L 0440: Директива 91/440/ЕИО на Съвета от 29 юли 1991 г. за развитието на железопътния транспорт в Общността (ОВ L 237, 24.8.1991 г., стр. 25), последно изменена с:

- 32001 L 0012: Директива 2001/12/ЕО на Европейския парламент и на Съвета от 26.2.2001 г. (ОВ L 75, 15.3.2001 г., стр. 1).

До 31 декември 2006 г. член 10, параграф 3 от Директива 91/440/ЕИО на Съвета в Унгария се прилага единствено съгласно следните условия:

- Mаgyаr Állаmvаsutаk Rt. (MÁV) сътрудничи на железопътни предприятия за осигуряване на международен железопътен превоз на стоки за внос, износ и транзитно преминаване през Унгария по недискриминационен начин. Правата за достъп, съдържащи се в член 10, параграфи 1 и 2 от директивата, се предоставят без ограничения;

- Най-малко 20% от годишния общ капацитет на трансевропейската железопътна товарна мрежа в Унгария се запазва за железопътни предприятия, различни от MÁV, като всички първоначални дестинации допускат часове за пътуване, сравними с тези на MÁV. Същинският капацитет на всяка железопътна линия се обозначава от управителят на инфраструктурата в заявление на мрежата. Над 20% от годишния общ капацитет покрива правата за достъп, съдържащи се в член 10, параграфи 1, 2 и 3 от Директива 91/440/ЕИО.

2. 31992 L 0014: Директива 92/14/ЕИО на Съвета от 2 март 1992 г. за ограничаване на дейността на самолети, попадащи в част II, глава 2, том 1 на приложение 16 на Конвенцията за международна гражданска авиация, второ издание (1988) (ОВ L 76, 23.3.1992 г., стр. 21), последно изменена с:

- 32001 R 0991: Регламент (ЕО) № 991/2001 на Комисията от 21.5.2001 г. (ОВ L 138, 22.5.2001 г., стр. 12).

Чрез дерогация от член 2, параграф 2 от Директива 92/14/ЕИО, условията, постановени в член 2, параграф 1, а) на тази директива не се прилагат в Унгария до 31 декември 2004 г. по отношение на самолети, регистрирани и управлявани от физически или юридически лица, установени в Азербайджан, Казахстан, Молдова, Руската федерация, Туркменистан и Украйна.

3. 31993 R 3118: Регламент (ЕИО) № 3118 на Съвета от 25 октомври 1993 г. относно условията, при които чуждестранни превозвачи могат да извършват автомобилни транспортни услуги на територията на една държава-членка (ОВ L 279, 12.11.1993 г., стр. 1), последно изменен с:

- 32002 R 0484: Регламент (ЕО) № 484/2002 на Европейския парламент и на Съвета от 1.3.2002 г. (ОВ L 76, 19.3.2002 г., стр. 1).

а) Чрез дерогация от член 1 от Регламент (ЕИО) № 3118/93 и до края на третата година след датата на присъединяване, превозвачи, установени в Унгария се изключват от извършване на автомобилни транспортни услуги в други държави-членки, а превозвачи, установени в останалите държави-членки се изключват от извършване на автомобилни транспортни услуги в Унгария.

б) Преди края на третата година след датата на присъединяване, държавите-членки уведомяват Комисията дали ще удължат този срок с максимум две години или занапред ще прилагат изцяло член 1 на регламента. При липсата на такова уведомление се прилага член 1 на регламента. Само превозвачи, установени в тези държави-членки, в които член 1 на регламента се прилага, могат да извършват автомобилни транспортни услуги в тези държави-членки, в които член 1 също се прилага;

в) Тези държави-членки, в които член 1 на регламента се прилага по силата на параграф б) по-горе, могат да прибягнат до процедурата, описана по-долу до края на петата година след датата на присъединяване.

Когато държава-членка, посочена в предходния алинея, изпитва сериозни затруднения на националния си пазар или части от него вследствие на каботаж или каботажът допринася за такива затруднения като сериозен излишък на предлагане спрямо търсене или заплаха за финансовата стабилност или оцеляване на значителен брой предприятия за автомобилни транспортни услуги, тази държава-членка уведомява Комисията и останалите държави-членки за това и им предоставя всички релевантни данни. Въз основа на тази информация държавата-членка може да поиска Комисията да спре изцяло или частично прилагането на член 1 на регламента с цел възстановяване на ситуацията до нормалното.

Комисията разглежда ситуацията въз основа на данните, предоставени от съответната държава-членка и решава до един месец след получаване на искането за необходимостта от приемането на защитни мерки. Прилага се процедурата, постановена във втората, третата и четвъртата алинея на параграф 3, както и параграфи 4, 5 и 6 на член 7 на регламента.

В извънредни и изключителни случаи държава-членка, упомената в първата алинея по-горе, може да прекрати прилагането на член 1 на регламента, след което да изпрати обосновано уведомление до Комисията.

г) Когато член 1 на регламента не се прилага по силата на параграфи а) и б) по-горе, държавите-членки могат да регулират достъпа до автомобилните си транспортни услуги чрез прогресивна размяна на разрешителни за каботаж въз основа на двустранни споразумения. Това може да включва и възможност за пълна либерализация.

д) Действието от прилагането на параграфи а) - в) не води до по-ограничителен достъп до автомобилни транспортни услуги в сравнение с този, преобладаващ към датата на подписване на Договора за присъединяване.

4. 31996 L 0053: Директива 96/53/ЕО на Съвета от 25 юли 1996 г., постановяваща за някои автомобилни превозни средства, пътуващи в рамките на Общността, максималните разрешени размери при националния и международен транспорт и максималните разрешени тегла при международния транспорт (ОВ L 235, 17.9.1996 г., стр. 59), последно изменена с:

- 32002 L 0007: Директива 2002/7/ЕО на Европейския парламент и на съвета от 18.2.2002 г. (ОВ L 67, 9.3.2002 г., стр. 47).

Чрез дерогация от член 3, параграф 1 от Директива 96/53/ЕО, моторни превозни средства, съобразени с ограничителните стойности за категории 3.2.1, 3.4.1, 3.4.2, 3.5.1 и 3.5.3, посочени в приложение I на тази директива могат да използват единствено невъзстановени части от унгарската пътна мрежа до 31 декември 2008 г., ако спазват унгарските ограничения за натоварване на оста.

Унгария спазва сроковете си за възстановяване на основната си транзитна мрежа, както е описана в указателната таблица по-долу. Всички инфраструктурни инвестиции, включващи средства от бюджета на Общността, гарантират, че артериите се конструират или възстановяват до товароносим капацитет от 11.5 тона на ос. В съответствие със завършване на възстановителните работи, унгарската пътна мрежа прогресивно се отваря за международни превозни средства в съответствие с ограничителните стойности на директивата.

За международни превозни средства, отговарящи на ограничителните стойности на директивата, по недискриминиращ начин се налагат временни допълнителни такси за използване на невъзстановените части от мрежата. Превозни средства, надвишаващи унгарските ограничения за натоварване на оста от 10 и 11 тона за превозни средства без или със система на пневматично окачване съответно, получават унгарско пътно разрешение, за да се осигури заобикалянето на определени пътни структури и мостове. Унгария приема отклонение от 0.5 тона при измерване на натоварването на превозни средства със системи на пневматично окачване и налага временни допълнителни такси само ако натоварването на оста надвишава 11.5 тона.

На средства, отговарящи на ограниченията на директивата, не се налагат допълнителни такси при използване на следните основни транзитни пътища:

- транзитен маршрут Hegyeshаlom/Nаgylаk (паневропейски коридор IV): E60 от австрийската граница до Hegyeshаlom и Будапеща, E60 южно заобикаляне на Будапеща, E75 от Будапеща до Kiskunfélegyházа;

- транзитен маршрут Rаjkа/Nаgylаk (паневропейски коридор IV): E65 от словашката граница до Rаjkа и Hegyeshаlom, E60 от Hegyeshаlom до Будапеща, E60 южно заобикаляне на Будапеща, E75 от Будапеща до Kiskunfélegyházа;

- транзитен маршрут Tornyiszentmiklós/Nаgylаk (паневропейски коридори V и IV): от Siófok и Будапеща, E60 южно заобикаляне на Будапеща, E75 от Будапеща до Kiskunfélegyházа;

- транзитен маршрут Hegyeshаlom/Röszke (паневропейски коридори IV и X): E60 от австрийската граница до Hegyeshаlom и Будапеща, E60 южно заобикаляне на Будапеща, E75 от Будапеща до Kiskunfélegyházа;

- транзитен маршрут Rаjkа/Röszke (паневропейски коридори IV и X): E65 от словашката граница до Rаjkа и Hegyeshаlom, E60 от Hegyeshаlom до Будапеща, E60 южно заобикаляне на Будапеща, E75 от Будапеща до Kiskunfélegyházа.

Програма за възстановяване на пътищата (km)

Основна пътна мрежа | 2001 | 2002 | 2003 | 2004 | 2005 | 2006 | Общо | | 2007 | 2008 | Общо (2007-2008) | Общо (2001-2008) |

Оздравяване на пътища, посочени в картата в приложение 2 на CONF-H 37/00 (Шосета 2, 3, 4, 6, 8, 33, 35, 42, 44, 47, 56, 61) | | 78 | 126 | 270 | 270 | 270 | 1014 | | | | | 1014 |

Оздравяване (Шосета 41, 49, 51, 58) | | | | 51 | 65 | 69 | 185 | Оздравяване (Шосета 74, 87, 86) | 100 | 100 | 200 | 385 |

Оздравяване (други пътища) | 30 | 50 | 70 | 70 | 70 | 70 | 360 | Оздравяване (други шосета) | 70 | 70 | 140 | 500 |

Ново строителство (основно обходни пътища) | 29 | 49 | 45 | 27 | 35 | 61 | 246 | Ново строителство (основно обходни пътища) | 60 | 60 | 120 | 366 |

Всичко основни пътища | 59 | 177 | 241 | 418 | 440 | 470 | 1805 | | 230 | 230 | 460 | 2265 |

Магистрали и бързи пътища | | | | | | | | | | | | |

Ново строителство (M0, M3, M5, M7, M30, M35, M43, M70) | | 65 | 24 | 20 | 237 | 85 | 431 | Ново строителство (M6-56, M7, M8, M0) | 177 | 165 | 342 | 773 |

Общо | 59 | 242 | 265 | 438 | 677 | 555 | 2236 | | 407 | 395 | 802 | 3038 |

--------------------------------------------------